钦定古今图书集成/理学汇编/学行典/第235卷 > 荀闿
## 钦定古今图书集成/理学汇编/学行典/第235卷 > 荀闿

按《晋书荀勖传》：“勖孙闿，字道明，亦有名称。京师为之
语曰：‘洛中英英荀道明’。大司马齐王冏辟为掾。冏败，
暴尸已三日，莫敢收葬，闿与冏故吏李述、嵇含等露
板请葬，朝议听之，论者称焉。为太傅主簿，中书郎，与
邃俱渡江，拜丞相军谘祭酒。中兴建，迁右军，转少府。
明帝尝从容问王廙曰：‘二荀兄弟孰贤’？廙答以闿才”
明过邃。帝以语庾亮，亮曰：“邃真粹之地，亦闿所不及。”
由是议者莫能定其兄弟优劣。历御史中丞、侍中、尚
书，封射阳公。太宁二年卒，追赠卫尉，谥曰定。子达嗣。